S Stadtbiet vo Rhyfälde bstoot zum eine uss de Chernstadt, wo uss de Stadt Rhyfälde sälber un de zwoo ehemoolige Gmeinde Nollinge un Warmbach bstoot. D Chernstadt Rhyfälde wird vo Yyheimische deno in wytri Wohngegende unterdeilt, wie Oberrhyfälde, d Innestadt un wytri. Näbe de Chernstadt ghöre sibe ehemooligi Gmeinde zue Rhyfälde, wo zwüsche 1972 un 1975 uff Rhyfälde yygmeidet worde sin. Die sibe Stadtdeil sin Ortschafte im Sinn vo de Gmeindsornig vo Bade-Württeberg. Si hen also alli en gwäälte Ortschaftsroot mit seggs bis zwölf Mitgliider, un en Ortvorsteher.